Aki ja Ritan unelmaelämä Porissa: remontoitu omakotitalo, uima-allas, jacuzzi... - hankkivat kaikessa hiljaisuudessa 1000 neliön tontin
Aki ja Rita rakentavat unelmaelämäänsä Porissa - tällainen on remontoitu talo: uima-allas, jacuzzi...
21.12.2019 klo 18:04
Aki ja Rita ovat laajentaneet kaikessa hiljaisuudessa tiluksiaan Porissa.
Aki ja Rita ovat Donnan syntymän jälkeen laajentaneet tiluksiaan Porin Järvikylässä. JOSEFINA PRANTL/NUPPUKUVAUS
Porissa Järvikylässä Aki Manninen ja Rita Niemi-Manninen viettävät ensimmäistä jouluaan Donna-vauvan kanssa. Joulun vietossa perheellä korostuvat tänä vuonna yhteinen aika, hyvä ruoka ja kotona vierailevat mummut.
Seesteistä joulun tunnelmaa syntyy myös siitä, että parin kotitalo Järvikylässä on remontoitu viimeisen päälle, terassi on lasitettu ja kesällä alkuun pistetty 10-metrinen uima-allaskin on saatu valmiiksi.
– Ensi keväänä rakennan uima-altaan ympärille terassin, johon tulee crossfit-telineet, Aki kertoo.
Niemi-Mannisten pihamaalla on tosiaan vipellystä riittänyt - uusia remonttiprojekteja kun on syntynyt lisää.
– Ostimme talomme viereisen 1000 neliön tontin. Purimme siinä olevan autiotalon ja siihen on tarkoitus rakentaa studiotila, johon tulee Ritalle joogatunteja. Voimme myös pitää studiotilassa kursseja ja koulutuspäiviä, sekä mahdollisesti kuvata siellä tulevia tv-projektejamme, pari kertoo.
– Olemme saaneet yritystoiminnan hienosti liitoon ja haluamme kehittää toimintaamme.
Parilla on nyt Järvikylässä yhteensä 2500 neliötä elintilaa, joten kasvaessaan pikku-Donnallakin on tilaa temmeltää pihamaalla.
– Haluamme säilyttää kodikkuuden ja luoda käytännölliset tilat meille täällä toimia, Aki kertoo.
Ensi vuonna pari tulee ainakin perustamaan yhteisen Youtube-kanavan, jolla jakaa vauva-arkeaan, parisuhteensa vaiheita ja satunnaisesti treenivinkkejä. Tulevalle vuodelle 2020 on muitakin suunnitelmia, mutta niistä lisää myöhemmin.
– Niin kauan kuin me pystytään tästä hetkestä nauttimaan, me ollaan elämän äärellä, monien letkautusten mies, Aki Manninen, summaa.
Aki Manninen on laittanut kodin ja pihamaan remonttiin. Kuva tältä kesältä Porin Järvikylästä. JUSSI ESKOLA
Aki ja Rita kertoivat kesällä 2019 Iltalehdelle, miten elämä muuttui lapsen myötä.
Nämä suomalaisjulkkikset saivat vauvan vuonna 2019: Yllätyssynnytys Pariisissa ja maailmankuulu esikoinen Aki Manninen hämmästelee ahneita rahanpyytäjiä: ”Missä on ihmisten empatiakyky?”